bloukolle op bene | Health24
Posted by: annelie | 2011/06/22
bloukolle op bene
Ek is ''n 22-jarige vrou wat al van ouderdom 14 sukkel met ''n ystertekort. Ek het aan en af Chela-fer gebruik (soos voorgeskryf deur ''n dokter) tot ouderdom 20. Daarna het die tekort opgeklaar. Ek skenk gereeld bloed en my ystertelling daar was altyd normaal.
Ek het onlangs meer oefening begin doen (fietsry) en kry nou weer die verskriklikste bloukolle op veral my bene. Dit is definitief nie normaal nie en nie net as gevolg van stampe met die fietsryery nie. Dit lyk asof ek ''n slagoffer van huisgeweld was of sleg tweede gekom het in ''n paintball-wedstryd.
Ek het nou weer begin met chela-fer en drink 1 (15 mg) pilletjie daagliks.
Ek is nie op die pil nie en drink oratane nou al vir 4 maande. Die oratane is die rede waarom ek nie onlangs bloed kon skenk nie en nie weet hoe my ystertelling lyk nie.
Ek kry ook baie min vleis en ander ysterryke kos in. Maar probeer nou meer daarvan eet. Ek probeer gewig verloor en volg ’ n hoë protï en dieet waar ek soggens twee eiers eet en smiddae en saans meestal hoender. Ek probeer egter nou meer rooivleis eet. Ek sukkel nie met cholesterol nie.
Wat ek wil weet is of hierdie bloukolle as gevolg van ''n ystertekort is en of daar ''n ander oorsaak kan wees.
Die blou kolle is moontlik as gevolg van swak bloed stolling na ligte beserings van subkutane weefsel. Jy kan jou dokter konsulteer vir bloedtoetse en 'n stol profiel. Die ystertekort moet ondersoek word, want daar is verskillende redes vir 'n lae yster serum.